**Vehiculele Ford Pro oferă un nou nivel de productivitate datorită noului E-Transit complet electric**

* Ford E-Transit oferă clienților europeni o combinație unică de funcții și costuri reduse pentru proprietar, susținute de ecosistemul Ford Pro, complet conectat, care crește productivitatea
* E-Transit oferă o valoare remarcabilă, la prețuri competitive, echipamente standard cuprinzătoare, noi funcții conectate și sisteme premiate de asistență pentru șofer
* Soluțiile Ford Pro complete includ software, încărcare, service și finanțare pentru a ajuta clienții să optimizeze productivitatea și performanța E-Transit

**BARCELONA, Spania, 3 mai 2022** – Ford Pro introduce pentru companii un nou punct de referință în ceea ce privește productivitatea vehiculelor electrice și o experiență unică de utilizare pentru proprietar cu noul E-Transit complet electric.

Prin capacitatea bateriei, neegalată în această clasă, autonomia, puterea motorului și caracteristica unică de putere livrabilă prin ProPower Onboard, versiunea complet electrică a celei mai vândute autoutilitare de marfă 1 din lume oferă performanțe de neegalat clienților comerciali.

Această capacitate este completată de un nivel îmbunătățit de echipamente standard, care oferă sisteme inteligente de asistență și siguranță pentru șofer, recomandate de Euro NCAP, precum și asistență completă privind încărcarea prin [Ford Pro Charging](https://media.ford.com/content/fordmedia/feu/en/news/2022/04/25/ford-pro-launches-end-to-end-charging-solution-to-help-customers.html) și o întreagă suită integrată de [soluții Ford Pro](https://media.ford.com/content/fordmedia/feu/en/news/2022/04/25/leading-from-the-front--ford-pro-open-for-business-to-drive-prod.html) pentru a optimiza eficiența și costurile pentru proprietar.

Noul vehicul este vârful de lance pentru [Ford Pro](https://media.ford.com/content/fordmedia/feu/en/news/2021/05/26/ford-pro.html) la momentul lansării europene – noua unitate de vânzări și service a producătorului la nivel mondial este focusată pe îmbunătățirea productivității clienților, grație unor vehicule de clasă mondială, produse și servicii de ultimă generație.

„E-Transit este un salt cuantic pentru operatorii de vehicule comerciale. Grupul său motopropulsor complet electric, versatilitatea fără compromisuri și ecosistemul integrat de asistență Ford Pro vor eficientiza afacerile clienților și le vor spori productivitatea pe măsură ce trec la flote complet electrice”, a declarat Hans Schep, director general Ford Pro Europa. „Prin prețurile concepute pentru a elimina orice barieră de acces, E-Transit este o propunere cu adevărat convingătoare pentru companiile europene.”

În urma unui program aspru de [testare globală](https://media.ford.com/content/fordmedia/feu/en/news/2021/06/22/rough-day-at-work--all-electric-ford-e-transit--torture-tests-si.html) și dezvoltare, Ford Pro și partenerii săi, clienți din Europa, [utilizează 60 de vehicule E-Transit](https://media.ford.com/content/fordmedia/feu/en/news/2021/08/23/ford-e-transit-hits-european-roads-as-fleet-customers-begin-tria.html) pentru a demonstra beneficiile de productivitate ale vehiculelor comerciale electrificate. Primele vehicule de producție au [ieșit recent din fabrica](https://media.ford.com/content/fordmedia/feu/en/news/2022/04/07/ford-e-transit-ready-to-electrify-business-productivity-in-europ.html) din Kocaeli, Turcia, cu 5.000 de comenzi de la clienți primite înainte de începerea producției.

**Echipare standard generoasă**

E-Transit oferă fiecărui client o specificație standard generoasă și tehnologii avansate pentru a facilita și eficientiza electrificarea flotelor. Vehiculul este proiectat pentru a satisface o gamă largă de situații de utilizare pentru clienți, cu o capacitate standard a bateriei de 68 kWh și o autonomie competitivă, de până la 317 km WLTP. 2

Capacitatea reală a Transit-ului este oferită de motorul puternic care oferă un cuplu motor de 430 Nm și o gamă de puteri maxime de 135 kW sau 198 kW. Sarcina utilă este de până la 1.758 kg 3 la modelul de furgon, iar gama detaliată însumează 25 de variante de stiluri de caroserie de furgonetă, cabină dublă și autoșasiu cu mai multe lungimi și înălțimi de plafon, precum și GVM-uri de la 3,5 la 4,25 tone. E-Transit dispune, de asemenea, de caracteristica unică Ford ProPower Onboard, care oferă până la 2,3 kW în cabină și în zona de încărcare pentru a alimenta echipamentele în timpul lucrului.

E-Transit este oferit în două versiuni – Base și Trend – și toate vehiculele oferă specificații semnificativ superioare față de modelul diesel echivalent. Seria Base include Control electronic al temperaturii aerului, pornire fără cheie, scaune încălzite, parbriz Quickclear și oglinzi electrice încălzite.

E-Transit introduce sistemul multimedia SYNC 4 4 în gama de vehicule comerciale Ford din Europa, oferind o putere de calcul de două ori mai mare decât SYNC 3. Controlul este realizat prin intermediul unui ecran tactil intuitiv de 12 inchi, rezistent la efectul luminii orbitoare.

Echiparea Trend adaugă funcții de creștere a productivității, cum ar fi Ford Connected Navigation System5, care poate planifica cea mai eficientă rută și poate informa șoferii cu privire la rețeaua de încărcare, trafic, disponibilitatea parcărilor în timp real, precum și Intelligent Range pentru a afișa o autonomie mai precisă. Comanda vocală îmbunătățită disponibilă, precum și Amazon Alexa 6 încorporată, îi ajută pe șoferi să primească informațiile de care au nevoie fără a-și lua ochii de la drum.

În plus, toate furgoanele E-Transit dispun standard de un modem FordPass Connect 7, care permite conectivitate permanentă cu ecosistemul Ford Pro și actualizare de software Ford Power-Up pentru a oferi caracteristici și beneficii suplimentare. Clienții beneficiază, de asemenea, de un abonament pe viață la FordPass Pro 8 sau Ford Pro Telematics Essentials 9 și de acces la rețeaua de încărcare Blue Oval timp de un an. Clienții cu flotă primesc, de asemenea, un an de acces gratuit la Ford Pro E‑Telematics.

**Asistență premiată pentru șofer**

E-Transit a [obținut deja o distincție de Aur](https://media.ford.com/content/fordmedia/feu/en/news/2022/02/16/all-electric-ford-e-transit-collects-gold-award-from-euro-ncap-f.html) de la autoritatea independentă de siguranță a vehiculelor Euro NCAP pentru suita sa cuprinzătoare de sisteme de asistență pentru șofer. Tehnologiile disponibile includ Sistemul de Asistență Pre-Coliziune cu Detectarea Pietonilor 10, Pilot Automat Adaptiv Inteligent cu Recunoaștere a Semnelor de Circulație 10, Sistem de Informații pentru Punctul Moarte cu Avertizare & Asistență pentru Schimbarea Benzii 10, Avertizare la Părăsirea Benzii 10, Asistență pentru Menținerea Benzii 10 și Asistență la Intersecție.10

Noile sisteme cheie de asistență pentru șofer, care ajută la minimizarea costurilor de reparație, includ Asistență la frânare în marșarier 10, care utilizează o cameră și senzori pentru a detecta pietonii, bicicliștii și obstacolele statice la mersul înapoi și poate emite un avertisment înainte de a opri automat vehiculul, dacă șoferul nu reacționează. Șoferii beneficiază, de asemenea, de o nouă cameră de 360 de grade 10, oferind o vedere panoramică a împrejurimilor mașinii pe ecranul de bord de 12 inchi, pentru a ajuta la evitarea obstacolelor atunci când manevrează în spații înguste cu o vedere limitată.

**Costuri remarcabile de exploatare**

E-Transit oferă companiilor care doresc să achiziționeze vehicule electrice o propunere de cumpărare convingătoare, care va rambursa sau va genera un caz de afaceri pozitiv pe perioada deținerii. Pe lângă economiile semnificative ale costurilor cu combustibilul, Ford Pro estimează că, valorile costurilor de mentenanță și reparații pentru proprietar vor fi cu 40 de procente mai scăzute decât modelele echivalente cu motor diesel 11 – și conform datelor Ford Pro, E-Transit are cele mai scăzute astfel de costuri, atât în Regatul Unit, cât și în Germania, față de concurenții direcți.

Ford Pro oferă un interval de service de neegalat în clasa sa, nelimitat pentru un an și o garanție de opt ani și 160,000 km pentru toate componentele electrice de înaltă tensiune, inclusiv acoperire pentru degradare excesivă 12, precum și un an pentru pachetul de asistență rutieră a vehiculului electric, care include încărcarea în caz de urgență. Rețeaua paneuropeană Ford Pro Service este pregătită pentru vehicule electrice, cu 1.500 de dealeri autorizați pentru vehicule electrice în toată Europa și peste 4.500 de reparatori autorizați, care vor avea toți capacitatea de service pentru E-Transit.

După introducerea lui E-Transit, familia emblematică Transit a Ford va include alte patru modele electrice noi – noua furgonetă Transit Custom de o tonă și vehiculul multifuncțional Tourneo Custom, în 2023, și furgoneta mai mică de generație viitoare, Transit Courier, dar și vehiculul polivalent Tourneo Courier, în 2024.

În conformitate cu această strategie îndrăzneață de electrificare, [Ford, SK On Co., Ltd. și Koç Holding](https://media.ford.com/content/fordmedia/feu/en/news/2022/03/14/battery.html) au semnat un Memorandum de înțelegere, fără caracter obligatoriu, pentru o nouă asociere în participațiuni de top în industrie, în Turcia– supus evoluției unui angajament ferm din partea celor trei parteneri – care ar duce la crearea uneia dintre cele mai mari fabrici de baterii pentru vehicule comerciale din regiunea europeană extinsă. Se estimează că producția va începe chiar de la mijlocul deceniului curent, cu o capacitate anuală estimată cuprinsă între 30 și 45 de Gigawați/oră.

# # #

1 În baza datelor Nou-Înregistrate IHS Markit CY2014–CYE 2021, completate de

guvern și alte resurse și include 95 la sută din volumele globale de vehicule noi în peste 80 de

țări, așa cum s-a raportat în februarie 2022. Numărul vehiculelor din familia Transit, precum camionete, vagoane, autoșasiuri și finisaje includ Ford Transit, Transit Custom. Nu sunt incluse Transit Connect și Transit Courier.

2 Timp estimat privind autonomia și încărcarea pe baza valorilor testate ale producătorului și calculat în baza ciclului de conducere WLTP. Autonomia efectivă variază în funcție de condiții precum elemente externe, comportamentele de conducere, mentenanța vehiculului și vechimea și starea de funcționare a bateriei cu litiu-ion.

Consumurile declarate de combustibil/energie WLTP, emisiile de CO2 și autonomia electrică sunt determinate în conformitate cu cerințele și specificațiile tehnice ale Reglementărilor Europene (CE) 715/2007 și (UE) 2017/1151 cu modificările ulterioare. Procedurile standard de testare aplicate permit compararea între diferite tipuri de vehicule și diferiți producători.

3 Sarcina utilă maximă variază și se bazează pe accesorii și configurația vehiculului; greutatea șoferului nu este inclusă. Consultați autocolantul de pe montantul ușii pentru capacitatea de transport a unui anumit vehicul.

4 Nu conduceți când sunteți distras sau când utilizați dispozitive portabile. Utilizați sisteme operate vocal atunci când este posibil. Unele funcții pot fi blocate în timp ce vehiculul este în viteză. Nu toate funcțiile sunt compatibile cu toate telefoanele.

5 Serviciile de navigație necesită SYNC 4 și FordPass Connect, serviciu de conectare gratuit și aplicația FordPass Pro (consultați Termenii FordPass pentru detalii) sau Ford Telematics. Vehiculele eligibile primesc un **abonament gratuit de un an** la serviciile de navigație, care începe la data de începere a garanției vehiculului nou. Clienții trebuie să deblocheze versiunea de încercare a serviciului de navigație activând vehiculul eligibil cu un cont de membru FordPass sau Ford Telematics. Dacă nu sunt abonați până la sfârșitul perioadei gratuite, serviciul de navigare conectat se va închide, iar sistemul va reveni la navigarea offline încorporată. Serviciile și caracteristicile conectate depind de disponibilitatea rețelei compatibile. Evoluția tehnologiei/rețelelor celulare/capacității vehiculului poate limita funcționalitatea și poate împiedica operarea funcțiilor conectate. Aplicația FordPass Pro, compatibilă cu anumite platforme de smartphone-uri, este disponibilă la descărcare. Se pot aplica tarife pentru mesaje și date. Aplicația Ford Telematics este oferită gratuit timp de un an la achiziționarea unui nou E-Transit.

6 Necesită SYNC 4 disponibil. Nu conduceți când sunteți distras sau când utilizați dispozitive portabile. Utilizați comenzile vocale. Anumite funcționalități Alexa depind de smartphone-ul și de tehnologia de acasă. Amazon, Alexa și toate siglele și mărcile asociate sunt mărci comerciale ale Amazon.com, Inc. sau ale afiliaților săi.

7 Pentru funcțiile de la distanță sunt necesare FordPass Connect, aplicația FordPass și Serviciul Conectat gratuit (consultați Termenii FordPass pentru detalii). Serviciile și caracteristicile conectate depind de disponibilitatea rețelei compatibile. Evoluția tehnologiei/rețelelor celulare/capacității vehiculului poate limita funcționalitatea și poate împiedica operarea funcțiilor conectate. Serviciul conectat exclude hotspot-ul Wi-Fi.

8 Aplicația FordPass Pro, compatibilă cu anumite platforme de smartphone-uri, este disponibilă prin descărcare. Se pot aplica tarife pentru mesaje și date.

9 Ford Telematics Essentials este disponibilă numai pentru vehiculele Ford cu un modem FordPass Connect activat. Numai clienții de flotă/de afaceri. Se aplică FFM și FCS T&C. Designul ecranului poate varia.

10 Funcțiile de asistență pentru șofer sunt suplimentare și nu înlocuiesc atenția, rațiunea și necesitatea ca șoferul să controleze vehiculul. Sistemul de Asistență Pre-Coliziune cu Depistarea Pietonilor poate detecta pietonii, dar nu în toate condițiile și nu înlocuiește conducerea în siguranță. Consultați manualul de utilizare pentru limitările sistemului.

11 În baza unei perioade de 3 ani sau a 180.000 km. Prin compararea articolelor de mentenanță programate și neprogramate pentru o furgonetă electrică cu baterie față de o furgonetă similară alimentată cu motorină.

12 Degradarea excesivă este de 70% pentru furgoneta E-Transit și 65% pentru autoșasiul E-Transit.